*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2017**

**Chişinău**

**Cu privire la completarea Regulamentului privind organizarea**

**şi funcţionarea Serviciului Fiscal de Stat aprobat prin Hotărârea Guvernului nr.** **395**

**din 05 iunie 2017**

**--------------------------------------------------------------------------**

 În temeiul art. 20 pct. 2) din Legea nr. 64-XII din 31 mai 1990 cu privire la Guvern (republicată în Monitorul Oficial al Republicii Moldova, 2002, nr. 131-133, art. 1018), cu modificările şi completările ulterioare şi art. XVIII  alin. (2) lit. a) din Legea nr. 281 din 16 decembrie 2016 cu privire la modificarea şi completarea unor acte legislative (Monitorul Oficial al Republicii Moldova, nr. 472-477, art. 947),

**Guvernul HOTĂRĂŞTE:**

Regulamentul privind organizarea şi funcţionarea Serviciului Fiscal de Stat aprobat prin Hotărârea Guvernului nr. 395 din 05 iunie 2017 (Monitorul Oficial nr. 181-189, art. 484) se completează cu capitolul IV, conform anexei nr.1 la prezenta Hotărâre.

**Prim-ministru Pavel FILIP**

Contrasemnează:

Ministrul finanţelor **Octavian ARMAȘU**

*Anexa nr.1 la Hotărârea Guvernului*

*nr. \_\_\_\_\_ din\_\_\_\_\_\_\_\_\_\_2017*

***IV. CONSILIUL EXECUTIV AL SERVICIULUI FISCAL DE STAT***

41.Activitatea Serviciului Fiscal de Stat este asigurată și supravegheată de către Consiliul executiv (în continuare – Consiliul), care este un organ de studiere, examinare și decizie asupra problemelor de competență, abordate în cadrul asigurării administrării fiscale, exercitării controlului asupra respectării legislației, calculării corecte, vărsării depline și la timp la buget a sumelor obligațiilor fiscale și nefiscale, precum și de conformare voluntară a contribuabililor.

42. Consiliul este format din 7 membri, iar componența nominală a acestuia se aprobă prin Ordinul Serviciului Fiscal de Stat.

43. Președintele Consiliului este Directorul Serviciului Fiscal de Stat, care exercită această activitate odată cu numirea în funcție. În lipsa acestuia, funcțiile respective se atribuie directorului adjunct al SFS, care îndeplinește funcțiile directorului.

44. Membru al Consiliului poate fi orice angajat al Serviciului Fiscal de Stat ținând cont de nivelul de calificare și experiența în lucru, fiind numit fără a-și înceta activitatea în funcția deținută.

Membrul Consiliului își încetează activitatea în Consiliu la încetarea raporturilor de serviciu, sau la inițiativa președintelui Consiliului.

45. Forma de activitate a Consiliului este şedinţa, care se consideră deliberativă dacă la ea participă cel puțin 4 persoane din componența acestuia (inclusiv președintele Consiliului). Şedinţele Consiliului se convoacă la necesitate. La ședințele Consiliului pot participa, în calitate de invitați, și alți reprezentanți, specialiști în domeniu din cadrul subdiviziunilor Serviciului Fiscal de Stat, care vor avea vot consultativ.

46. Deciziile Consiliului se adoptă cu majoritatea de voturi ai membrilor Consiliului. În cazul parităţii de voturi, cel al preşedintelui Consiliului este decisiv. Deciziile sunt semnate de către toți membrii Consiliului, prezenți la ședință.

47. Atribuțiile Consiliului:

a) consultarea în problemele de planificare strategică și în cele mai importante probleme ce țin de dezvoltarea Serviciului Fiscal de Stat;

b) acordarea ajutorului consultativ subdiviziunilor SFS la aplicarea actelor legislative și normative;

c) oferirea de opinii și propuneri, discutarea acestora și precizarea variantelor finale în procesul de elaborare a proiectelor de legi și acte normative aferente administrării fiscale;

d) înaintarea propunerilor cu privire la optimizarea și perfecționarea procedurilor de activitate a subdiviziunilor SFS;

e) examinarea unor situații problematice, nereglementate de actele normative și/sau legislative, în vederea identificării metodelor optime de soluționare a acestora și prezentarea opiniei de aplicare a legii de către subdiviziunile SFS;

f) examinarea periodică a rapoartelor unor conducători ai subdiviziunilor SFS referitor la situația creată în momentul stabilit în urma unei analize a încasărilor pentru perioada respectivă, comparativ cu perioadele anterioare și ale anului trecut, la BPN și componentele acestuia, inclusiv după denumirea veniturilor conform clasificației bugetare, precum și de creștere/diminuare a restanțelor;

g) examinarea rapoartelor de audit/inspectare, efectuate de subdiviziunea respectivă a SFS privind situația de administrare fiscală, conformare, control, urmărire, management al subdiviziunilor SFS;

h) audierea rapoartelor subdiviziunilor SFS privind realizarea atribuțiilor, sarcinilor de dezvoltare și înaintare a propunerilor, recomandărilor pe marginea rezultatelor de monitorizare a veniturilor de care sunt responsabile;

i) audierea situațiilor privind asigurarea executării corespondenței interne și externe în termenele stabilite;

j) examinarea situațiilor neordinare, care au apărut în procedurile de administrare fiscală, și adoptarea acestora de către subdiviziunile SFS;

k) adoptarea deciziilor de emitere a soluțiilor fiscale individuale anticipate, la solicitarea contribuabililor în conformitate cu prevederile art.1361 din Codul fiscal.

48. Drepturile și obligațiile membrilor Consiliului:

a) să solicite și să primească de la subdiviziunile SFS toate informațiile necesare pentru îndeplinirea atribuțiilor sale;

b) să ofere recomandări și propuneri în legătură cu subiectele abordate în cadrul Consiliului;

c) să participe activ la ședințele Consiliului;

d) să aplice raționamentul profesional astfel, ca opiniile expuse în cadrul ședințelor Consiliului să aibă drept scop perfecționarea administrării fiscale și dezvoltarea Serviciului Fiscal de Stat;

e) să se expună pe marginea fiecărei probleme puse în discuție la Consiliu. În cazul în care în procesul luării deciziei pe marginea problemelor discutate membrii Consiliului au opinii separate, urmează să le expună cu scop de autentificare pentru a fi anexate la materialele examinate și, după necesitate, incluse în procesul-verbal;

f) membrii și secretarul Consiliului nu sunt în drept să divulge informațiile confidențiale și datele cu caracter personal obținute în cadrul activității respective.